Hinnapakkumuse esitamise kutse

**Saverna kooli kõrvalhoone ruumilahenduse projekti ekspertiisi teostamiseks**

**LÄHTEÜLESANNE**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Saverna kooli kõrvalhoone ruumilahenduse projekti ekspertiisi teostamine** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt 19.12.2022 Kl 11:00 e-mailile: mari.mandel-madise@kanepi.ee |
| **Töö teostamise tähtaeg** | Alates lepingu sõlmimisest esimesel võimalusel kuni 2 kuud, vastavalt lähteülesande punktile 4 |
| **Eduka pakkumuse valiku kriteeriumid** | Madalaim hind |
| **Pakkumus peab sisaldama** | * Taotlus (lisa 1) * Hinnapakkumuse vorm (lisa 2) |
| **Hanke vastutav isik** | Mari Mandel-Madise, Kanepi valla majandusspetsialist, tel: 797 6312, e-post: mari.mandel-Madise@kanepi.ee |

1. **HANKE OBJEKT**
   1. Käesoleva hanke objektiks on Saverna külas, Kooli tee 6/3 asuva Saverna Põhikooli kõrvalhoone (ehitisregistrikood 120646818) energiasäästu ja siseruumide rekonstrueerimise ehitusprojekti (riigihanke nr 245086) ekspertiisi teostamine. Hange viiakse läbi Riigihangete seaduse § 3 alusel ja Kanepi valla hankekorra § 7 lg 1 alusel.
   2. Hankija varasemad tegevused käesoleva lähteülesande tarbeks:

* Hankija on korraldanud riigihanke: Saverna kooli kõrvalhoone energiatõhusa ja vajadustele vastava ruumilahenduse projekteerimine“, RHR viitenumber 245086, mille tulemusena sõlmiti 09.03.2022 hankeleping hankemenetluse võitja OÜ Arc Projekt-ga.
* Käesoleva seisuga on projekteerija teostanud projekteerimistööd.

Projekteerija:

OÜ Arc Project

Reg nr: 10213412

Tähtvere 4, Tartu

Projekteerija esindaja tehnilistes küsimustes: Ülo Mahoni, tel: 526 7204, e-post: [ulo@arc.ee](mailto:ulo@arc.ee)

* 1. Projekteerimistööde eesmärk ja lühikirjeldus:
* Saverna Põhikooli kõrvalhoone energiasäästu, siseruumide rekonstrueerimise ja hoonete vahelise ühendusgalerii projekteerimistööde teostamiseks põhiprojekti mahus.
* Põhiprojekti mahus tuli lahendada:
  + Hoone energiasäästu lahendus;
  + Hoone arhitektuurne ja sise-arhitektuurne osa ning eriosad;
  + Põhikooli peahoone ja kõrvalhoone vahelise ühendusgalerii projekteerimine.

Projekteerimistööd sh tööde mahtude tabel ja eelarve tuli koostada viisil, et ehitushange on võimalik korraldada kahes etapis: 1) energiasäästu meetme tööd koos hoonesiseste töödega, 2) ühendusgalerii.

**Käesoleva hankega soovime leida lepingupartneri, kes teostaks valminud projekteerimistööde, e. ehitusprojekti ekspertiisi.**

1. **TÖÖ KOOSSEIS**
   1. Töömahtu kuulub ekspertiisi teostamine järgmistele projekteeritud osadele:

* Arhitektuur
* Energiamärgis
* Konstruktsioonid
* Tugevvool
* Küte-ventilatsioon
* Sisearhitektuur
* Vesi-kanal-siseosa
* Vesi-kanal-välisosa
  1. Ekspertiis teostatakse vastavuses õigusaktidega muuhulgas:
* Majandus- ja taristuministri 08. juuni 2015.a. määrus nr 62 „Nõuded ehitusprojekti ekspertiis“le";
* Majandus- ja taristuministri 17.07.2015 a määrus nr 97 “Nõuded ehitusprojektile”;
* Sotsiaalministri 04.03.2002 a määrus nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“;
* Keskkonnaministri 16.12.2016 a määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“;
* Tuleohutuse seadus RT I, 05.05.2010, 24, 116;
* Siseminister 30.03.2017 a määrus nr 17 „Ehitisele esitatavad tuleohutusnõuded“;
* Eesti Standard EVS 812-3:2018/AC:2018 Ehitiste tuleohutus osa 3: Küttesüsteemid
* EVS 932:2017 Ehitusprojekt;
* Ehitusseadusik, muud asjakohased määrused ja normid.
  1. Muu hulgas või lisaks eelnevale määrusele kontrollitakse:
  + Teostatud projekteerimistööde vastavust nii vormilt kui sisult põhiprojekti staadiumile, sh jooniste, kirjelduste, spetsifikatsioonide piisava detailsusele;
  + ehitustööde kvaliteedinõuete olemasolu ja piisavust;
  + tööde teostamiseks üksikasjaliste juhiste olemasolu ja nende piisavust;
  + kas projekti materjalide ja konstruktsioonide kvaliteedile esitatavad nõuded on piisava detailsusega lahti kirjutatud;
  + projekti muid olulisi lahendusi, kirjeldusi.
  1. Eriline tähelepanu tuleb pöörata:
  + Hinnang energiatõhususe osas (mittevastavused ja erisused välja tuua);
  + Hinnang projekteeritud konstruktsioonide kandevõimele, stabiilsusele ja jäikusele ning kas konstruktsioonide ehitamine on optimaalsete kuludega ja ratsionaalsed;
  + Hinnang projekti osade omavahelise kokkusobivuse kohta;
  + Hinnang võimalike projekti vastuolude ja puuduste osas (välja tuua vastuolud ja puudused projekti osade kaupa);
  + Projekti vastuolud seletuskirjade, jooniste ja spetsifikatsioonide vahel, vastuolud ja puudused eri jooniste vahel, vastuolud ja puudused projekti erinevate osade vahel;
  + Hinnang projekti arusaadavuse ja loetavuse osas, sh hinnang, kas projekt on üheselt mõistetav ning kõik kavandatud ehitustööd ja projektlahendused on üheselt loetavad ja arusaadavad;
  + Hinnang selles osas, kas projekt on lahendatud piisava detailsusega selliselt, et selle järgi on võimalik ehitustööde pakkujal määrata lõplik ehitustööde maksumus.

1. **AJAKAVA**
   1. Projekteerimistööd on Arc Projekti poolt tänaseks lõpetatud.
   2. Projekteerimistööde ekspertiisi teostamise lõpptähtaeg: 2 kuud alates lepingu sõlmimisest;
   3. Projekteerimistööde esmase ekspertiisi teostamise aeg: 4 nädalat.
   4. Projekteerimistööde parandamine ja tagasiside projekteerija poolt: 5 päeva jooksul peale ekspertiisi märkuste esitamist;
   5. Parandatud projekteerimistööde kordusülevaatus ekspertiisi teostaja poolt: 5 päeva jooksul peale parandatud projekti esitamist;
   6. Töövõtja peab oma pakkumuses arvestama võimalusega, et kui projekteerija ei likvideeri kõiki puudusi projekteerimistööde esmasel parandamisel, siis tuleb Töövõtjal teha kordusülevaatus;
   7. Projekteerimistööde ekspertiis loetakse teostatuks, kui ekspertiisi teostaja annab kinnituse, etehitusprojekt põhiprojekti staadiumis vastab nõuetele ja selle järgselt saab läbi viia ehitushanget.
2. **EKSPERTIISI ARUANNE**

Ekspertiisi aruanne peab sisaldama vähemalt, kuid mitte ainult:

* 1. üldist hinnangut projekteerimistööde kvaliteedile: vastavus projekteerimistingimuste ja tellija lähteülesande tingimustele, projektis sisalduvate lahenduste ja kirjelduste detailsus, koosseisu vastavus põhiprojekti staadiumile;
* avastatud mittevastavuste kirjeldust koos viidetega konkreetsetele lähteülesande tingimustele või projekteerimise normidele/standarditele;
* ettepanekuid projekti parandamiseks ja parendamiseks;
* kokkuvõtet, milles peab olema kirjeldatud, kas projekt vastab kvaliteedilt ja koguselt põhiprojekti staadiumile; kas projekt vastab tellija lähteülesande tingimustele, kas ehitusmahtude tabel vastab projektile;
* puudused märkused ja ettepanekud tuleb kanda eraldi tabelisse (.xls või analoogses formaadis) projektiosade kaupa. Puudused ja märkused peavad olema konkreetsed ja vajadusel täiendavalt põhjendatud;
* puuduste tabelis peab olema koht projekteerija kommentaariks ja eksperdi järelhinnanguks. Tabelit täidetakse küsimuste, vastuste ja selgitustega seni, kuni on saavutatud kõiki osapooli (Tellija, ekspertiisi läbiviija, projekteerija) rahuldav tulemus.

1. **NÕUDED PAKKUJALE**

Pakkujale esitatavad nõuded on järgmised:

* 1. Pakkujal peab olema ekspertiisi läbiviimiseks vastava kvalifikatsiooniga ja töökogemusega spetsialist(id), kes omavad vastavat kutsetunnistust, mis annab neile ka seadusest tuleneva õiguse vastavat tööd teha. Hankija nõudmisel esitab töövõtja vastavate spetsialistide nimekirja koos isikute kvalifikatsiooni tõendavate dokumentidega.

Pakkuja või tema alltöövõtja peab olema esitanud majandustegevuse registrisse (MTR) majandustegevusteate tegevusalal: „ehitusprojekti ekspertiisi tegemine“, täpse liigitusega: “konstruktsioonide osa“, või omama asukohamaa seaduse kohast vastavat registreeringut või luba nimetatud tegevusalal tegutsemiseks. Hankija kontrollib ise MTR-i kaudu Eestis asuva pakkuja või tema alltöövõtja majandustegevusteate olemasolu. Kui pakkuja või tema alltöövõtja ei asu Eestis tuleb pakkujal esitada pakkuja või tema alltöövõtja asukohariigi vastava pädevusega ametiasutuse tõend registreeringu või loa olemasolu kohta nimetatud tegevusalal tegutsemiseks. Kui pakkuja tugineb alltöövõtja näitajatele peab pakkuja pakkumuses näitama, et see isik, kes vastavat registreeringut omab, asub seda osa hankelepingust kindlasti ise täitma (viidada Hinnapakkumuse esitamise kutse lisa 1 „taotlus“ vabavormilises sõnastuses).

1. **PAKKUJA KÕRVALDAMISE ALUSED**
   1. Pakkuja ega ühispakkuja suhtes ei tohi esineda Riigihangete seaduse § 95 lõike 1 p 1-5 ja lõike 4 p 1-12 nimetatud hankemenetlusest kõrvaldamise aluseid. Pakkuja või ühispakkuja esitab kinnituse, et tal puuduvad alused kõrvaldamiseks (lisa 1)
2. **NÕUDED PAKKUMUSELE**

Pakkumus peab olema jõus 60 päeva alates pakkumuse esitamise kuupäevast. Pakkumus on pakkujale siduv alates pakkumuse esitamise kuupäevast 60 päeva.

1. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
2. **KÕIKIDE PAKKUMUSTE TAGASILÜKKAMISE ALUSED (RHS § 116)**

Hankija jätab enesele õiguse lükata tagasi kõik pakkumused juhul, kui:

9.1. kõigi esitatud pakkumuste maksumused ületavad hankelepingu eeldatava maksumuse.

9.2. kõikide vastavaks tunnistatud pakkumuste maksumused ületavad hankelepingu eeldatava maksumuse.

9.3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms).

9.4. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **LÄHTEÜLESANDE LISAD**

Käesolevale lähteülesandele on lisatud:

* 1. Saverna kooli kõrvalhoone energiatõhusa ja vajadustele vastava ruumilahenduse projekteerimise lähteülesanne (kogu hanke dokumentatsioon on leitav Riigihangete registrist, hanke „Saverna kooli kõrvalhoone energiatõhusa ja vajadustele vastava ruumilahenduse projekteerimine“ (riigihanke nr 245086) alt.
  2. Arc Projekt Oü poolt teostatud projekteerimislahendused (8 osa) on alla laetavad lingilt: <https://www.dropbox.com/scl/fo/nqqqkdm415c5k5pjltl0b/h?dl=0&rlkey=3yyqojf23t6jhke3erwdxlzyg>
  3. Hankelepingu projekt.

Hinnapakkumuse esitamise kutse lisa 1 „taotlus“

**Taotlus „Saverna kooli kõrvalhoone ruumilahenduse projekti ekspertiisi teostamine“ hankemenetluses osalemiseks**

|  |  |
| --- | --- |
| **Pakkuja nimi** |  |
| **Pakkuja registrikood** |  |
| **Pakkuja aadress** |  |
| **Pakkuja kontaktisik ja tema andmed (tel. e-post)** |  |

Käesolevaga kinnitan, et tagame hankekutses esitatud nõuetele vastava ekspertiisi teenuse Saverna kooli kõrvalhoone ruumilahenduse projekti ekspertiisi teostamiseks.

Kinnitan, et meie suhtes ei esine Riigihangete seaduse § 95 lõike 1 p 1-5 ja lõike 4 p 1-12 nimetatud hankemenetlusest kõrvaldamise aluseid.

Kinnitan, et meie pakkumus on jõus 60 päeva alates pakkumuse esitamise tähtpäevast.

Pakkuja seadusjärgne või volitatud esindaja (nõutud esitada volikiri esindusõiguse kohta).

Nimi ………………………………

Ametinimetus …………………….

(allkirjastatud digitaalselt)

Hinnapakkumuse esitamise kutse lisa 2 „Hinnapakkumuse vorm“

Hankemenetluse „**Saverna kooli kõrvalhoone ruumilahenduse projekti ekspertiisi teostamine“ hinnapakkumus**

Pakkuja ……….. poolt hankemenetluses „Saverna kooli kõrvalhoone ruumilahenduse projekti ekspertiisi teostamine“ pakutav maksumus on järgmine:

|  |  |  |  |
| --- | --- | --- | --- |
| **Tegevus** | **Töö maksumus (eur, ilma km-ta)** | **KM, eur** | **Kokku maksumus, eur (koos km-ga)** |
| Saverna kooli kõrvalhoone ruumilahenduse projekti ekspertiisi teostamine |  |  |  |

Pakkuja seadusjärgne või volitatud esindaja (nõutud esitada volikiri esindusõiguse kohta).

Nimi ………………………………

Ametinimetus …………………….

(allkirjastatud digitaalselt)